Æðuvík

Æðuvík (, foreldet dansk skrivemåte: Avevig) er en bygd på Færøyene. Den ligger på østsiden av Eysturoys sørspiss, Eystnes.

Mange færøyinger besøker Æðuvík rundt juletider, da bygda blir pyntet med lys og andre juledekorasjoner.

Æðuvík lå opprinnelig i Nes’ bygdeallmenning, Neshaga. Vårtinget på Eysturoy ble i middelalderen holdt på Tinghella ved Æðuvík. Stedet ble først bosatt som en utflytterbygd i 1897. Da bygda var hundre år gammel i 1997, ble det reist et minnesmerke over nybyggerne. 

Det første leddet i stedsnavnet Æðuvík kommer av færøysk æða, ærfugl.

 Referanser 

Kategori:Bosetninger på Færøyene
Kategori:Eysturoy
Kategori:Portal:Færøyene/artikler